Hei ja tervetuloa maailmaan, joka on luonnollisesti yliluonnollinen.
Monet pelkäävät asioita, joista on tullut Amerikassa tavallisia:
inflaatiota, vihamielisyyttä ja arvomaailman rappeutumista.
Vieraani mukaan useimmat ovat helvetin talouden uhreja.
Sen päämääränä on tuhota elämästäsi kaikki.
Jumala näytti hänelle, miten sinä voit päästä vapaaksi.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Minulla oli tapana toivottaa Pyhä Henki tervetulleeksi, -
mutta ei tarvitse enää, koska Hän on täällä.
Joseph on tunnustettu kansainvälinen profeetta.
Hän oli yksi harvoista, joka ennusti, -
että Joe Biden voittaisi vaalit. Hän kuuli myös jotain muuta:
Unessani Trump hävisi. Herra näytti teknologiaa hyödyntävän juonen, -
jolla Trump yritettäisiin mitätöidä.
Nyt hänellä on ihmeellinen viesti Yhdysvaltojen tulevasta taloudesta.
Joseph kutsuu sitä helvetin taloudeksi. Mikä se on?
Monelle tulee taloudesta mieleen raha, mutta se ei ole koko totuus.
Taloudessa on kyse järjestelmästä. Jeesus sanoi Pietarille, -
etteivät helvetin portit voittaisi seurakuntaa.
Kyseessä on pimeyden järjestelmä, joka yrittää ottaa vallan -
Antikristuksen ja Iisebelin hengen voimassa. Se haluaa hallita.
Seurakunnan tehtävä on vastustaa ja hajottaa helvetin talousjärjestelmä.
Helvetin äänenä toimivat media ja pelko.
Tämä pimeyden järjestelmä haluaa vaientaa Jumalan Sanan ja vallita.
Jeesus hajotti helvetin talouden omana aikanaan.
Hän julisti evankeliumia ja teki sen, mihin Jumala Häntä kutsui.
Hän hajotti aikansa poliittisen ja taloudellisen järjestelmän.
Miten vapaudumme järjestelmästä? - Herran kirkkaus tekee sen.
Tässä esimerkki: Pietari kysyi Jeesukselta verojen maksusta.
"Eikö Mestarinne maksa veroja?" Jeesus vastasi Pietarille näin:
"Heitä siima veteen, vedä maihin kala, -
ja maksa löytämälläsi kolikolla verot meidän molempien puolesta."
Jeesus halusi sanoa, että Hän oli ottanut rahan paikan.
Hän ylittää ihmisen tarpeen mammonaan ja on tullut sen tilalle.
Hän on luonut kaiken. Tulee mieleen vitsi tiedemiehistä.
He haastoivat Jumalaa sanoen, että hekin voivat luoda elämää.
He ottivat multaa osoittaakseen kykynsä, -
mutta Jumala kielsi heitä: "Käyttäkää omaa multaanne."
Samalla tavoin Jumala on ottanut ihmisen talousjärjestelmän paikan.
Leeviläisten voitelu tulee niille, jotka hajottavat helvetin talouden.
Niin moni ihminen tavoittelee tämän maailman aarteita, -
mutta ne, jotka etsivät valtakuntaa ja vanhurskautta Matt. 6:33 mukaan -
saavat "kaiken tämänkin", kuten leeviläiset.
Muut heimot saivat maata, mutta leeviläisten perintöosa oli Jumala.
Jos sinulla on Jumala, sinulla on kaikki. Tarvitsee vain tajuta tämä.
Mooseksen kirjassa kerrotaan, kuinka pimeys tuli Egyptiin.
Pimeyttä kuvataan sakeaksi ja käsin kosketeltavaksi.
Pimeyden paino pakotti ihmiset jäämään koteihinsa päiväkausiksi.
Mutta näin ei ollut Goosenin maassa, missä kodeista loisti valo.
Valo oli Jumalan läsnäolo. Herran kirkkaus loisti uskovista, -
joiden ovenpielissä oli Karitsan punaista verta.
Minä ainakin haluan samaa. Jeesuksen veri hajottaa pimeyden, -
ja sinusta loistaa valo tässä ajassa ja yhteiskunnassa.
Jesaja 60 sopii aikaamme: Herran kirkkaus on Goosenin valo -
keskellä Egyptin pimeyttä.
Joseph otti Herran vastaan pienenä lapsena, -
mutta hän joutui tekemään päätöksen, -
jollaista kenenkään nuoren ei pitäisi joutua tekemään.
Kohtasin Jeesuksen hyvin voimallisesti, kun olin nuori.
Koin ihmeitä ja merkkejä. Näin veljeni nilkan paranevan.
Oli ihmeitä toisensa perään. Kohtaaminen oli kiistämätön.
Puolet perheestäni rakasti Herraa, puolet ei.
Aloin puhua kokemuksistani tälle toiselle puolelle.
Perheemme on hyvin varakas, ja meillä on omaisuutta.
Kun kerroin kokemuksestani, he tekivät selväksi, -
että sellainen ei sovi perheessämme. Emme usko sellaisiin asioihin.
Minut pistettiin valitsemaan perintöni ja Jumalan välillä.
Valitsin Jumalan.
Jumala muutti Josephin opettaakseen meille, -
miten me voimme tuhota helvetin talouden -
ja estää sitä toimimasta elämässämme.
Yliluonnollista-ohjelma jatkuu pian.
Maailma on koko ajan kovempi. Aika on pimeä ja poikkeuksellinen.
Tiedän, miltä sinusta tuntuu. Kallis polttoaine, inflaatio -
ja heikentyvä talous: pimeys on saartanut tämän sukupolven.
Helvetin talousjärjestelmä on lyönyt monia, ja se haluaa pysäyttää sinut.
Tarvitsemme ilmestystä, jotta voit murtautua vapaaksi.
Yliluonnollista-ohjelma jatkuu.
Joseph Z., osaatko määritellä sen tekijän, -
joka avasi menestyksen sinulle? Mikä oli käännekohta?
Aloimme jo puhua taloista ja maasta luopumisesta, -
ja perheen luota lähtemisestä evankeliumin ja Jeesuksen tähden.
Markuksen evankeliumin 10. luvussa kerrotaan, että se on oikotie.
Jeesus lupaa tässä ajassa satakertaisesti:
taloja, maata, äitejä, veljiä, perhettä, sisaria - ja myös vainoa.
Tulevassa ajassa saa myös iankaikkisen elämän.
Monet meistä ovat saaneet kokea vainoa.
Kestäväisyys ja luopuminen palkitaan yliluonnollisella tavalla.
Muista: Josephin isällä oli kaikki se vauraus.
Josephin piti valita Jeesuksen ja perinnön välillä.
Jos hän tottelisi isäänsä, hän saisi pitää perintönsä.
Tilanne herätti vahvoja tunteita. Perheeni on koulutettu ja varakas.
Kyse ei ollut hetken päähänpistosta, vaan hetki oli hyvin vaikea.
Olin kohdannut Herran voimallisesti. En voinut kieltää Jumalaa.
Jos olisin kieltänyt Herran, ja isäni usein pakotti minut siihen, -
en ehkä olisi päässyt taivaaseen, koska olin käännekohdassa.
Asia oli niin vakava, että valittuani Jeesuksen -
koin ylläni siunauksen, joka pysyi vaikeuksissakin.
Kohtasin kerran enkelin, jonka kautta sain viestin: -
En kutsuisi enää ihmistä isäkseni, sillä Jumala otti minut omakseen.
Miten hajotamme helvetin talouden? - Teemme sen astumalla kirkkauteen.
Alamme vaeltaa siinä, mitä Jumala on meille varannut.
Nopein tapa on murtaa mammona eli rakkaus rahaan ja maailman asioihin.
Se tapahtuu antamalla runsaasti ja kylvämällä evankeliumiin.
Vaikka puhumme omaisuuden lisääntymisestä ja rahasta, -
kyse on lopulta Jeesuksesta ja evankeliumin levittämisestä.
Jumala ei ole rikas kaiken suhteen. Häneltä puuttuvat kadonneet lapset.
Haluan tehdä Jumalasta rikkaan ja tuoda sieluja valtakuntaan.
Vaikka Hän antaisi lahjoja, pääasia on suostua Hänen tahtoonsa.
Helvetin talouden valta murtuu siinä sivussa.
Kirkkaus tulee sen ylle, mitä Hän tekee, kuten Jesaja 60:ssa:
pimeys peittää maan ja synkeys kansat, mutta nouse ja ole kirkas, -
sillä sinun valosi saapuu. Uskon, että pimeys tulee lisääntymään, -
mutta Jumalalla on salainen ase, ja Hän sinkauttaa sen pian maailmaan.
Salainen ase olemme me.
Kannamme Jumalan kirkkautta, joka murtaa helvetin talouden vallan -
yhteiskunnan joka alueella, ja saamme moninkertaisesti takaisin.
Harteilta ja niskasta särkyy ies Jesaja 10:37 mukaisesti.
Helvetin talous hajoaa, kun minä vähenen ja Hän tulee suuremmaksi.
Elämänsä kadottava löytää elämän, mutta sitä varjeleva kadottaa sen.
Jos teemme Jeesuksen sanojen mukaan, -
helvetin taloudella ei ole toivoa.
Nämä ajat, jossa elämme...
Jos alkukristityt näkisivät, mitä kristinusko nykyään on, -
he eivät tunnistaisi sitä ja ihmettelisivät, mitä on tapahtunut.
Viestisi on niin yksinkertainen, mutta tosi:
Joko Jeesus hallitsee kaikkea elämässäsi, -
tai Hän ei hallitse ollenkaan.
Sinun pitää valita, kumpaa Jumalaa palvelet.
Minkä tien valitset? Jumala pyytää sinua valitsemaan.
Se Jumalan läsnäolo ja kirkkaus, josta Joseph puhui, -
on ilmestyessään kaksiteräinen miekka.
Se voi olla parasta, mitä sinulle on tapahtunut, -
mutta synnissä eläville Raamattu kertoo Ananiaksesta ja Safirasta.
On aika selvittää tilit Jumalan kanssa.
Toista tämä rukous perässäni ja usko se parhaasi mukaan:
Rakas Jumala, olen todella pahoillani.
Olen tehnyt paljon virheitä. Jotkin virheet tiedostan, toisia en.
Uskon, että Jeesuksen veri on puhdistanut minut synneistäni.
Olen puhdas. Olen tahraton.
Tämä on loppuelämäni ensimmäinen päivä.
Haluan, että loppuelämälläni on merkitystä.
Jeesus, tule asumaan sisimpääni.
Kiitos, että olet antanut anteeksi kaikki syntini.
Teen Sinusta Herrani. Täytä minut Hengelläsi.
Täytä minut kirkkaudellasi, täytä minut shalom-rauhallasi.
Aamen.
Kuulen Herran Hengen puhuvan sinulle ja kuulijoille.
"Minä vaikutan suuren heräämisen ja suuren liikevaihdon."
Herraa pelkäävät erotetaan niistä, jotka eivät Häntä pelkää.
Näen muistokirjan, joka avataan tänä aikana.
Jumala käyttää ohjelmaasi ja sinua ja nuoria leijonia ja kenraaleja, -
joita olet tietämättäsikin nostanut.
Herra on mielistynyt sinuun.
Monet henkilöt nousevat esiin tämän palvelutyön vesoina.
Tämä on Super Bowl -vuosi. Siinä ei ole kyse vain pokaalista, -
vaan siitä, että saadaan voitto. Jumala nostaa esiin sotureita.
Tulet leviävät eri ilmansuuntiin. "Lähi-itä kuulee Minun ääneni."
He kuulevat sen satelliiteista ja jostakin maanalaisesta lähteestä.
Vesilähteitä puhkeaa. Sato moninkertaistuu ja yhdistyy.
Sitä ei voi kiistää. Herra puhuu sinun ja kuuntelijoiden äänellä.
Tämä sana on teille:
Herra asettuu varjojohtajien ja varjohallitusten keskelle.
Nämä ihmiset joutuvat myöntämään, että Jumala oli heidän kanssaan.
Kuulen vahvasti sanat, jotka koskevat äänestystä -
ja ympäri maailmaa tapahtuvia yhteiskunnallisia asioita.
Herra sanoo: "Älkää sanoko, että olette häviöllä ja kaikki on ohi."
"Tämä ei ole loppu." Herran Henki puhuu selvästi: -
"Minä tuon valtavan heräämisen ja soitan jumalattomuuden kelloa."
"Minä herätän epätavanomaisia uudistajia huutamaan pimeydelle."
Näen varjohallituksissa agentteja, joissa on evankelistan henki.
Profeettojen ja apostolien lisäksi tarvitaan myös evankelistoja.
Herra kehottaa katsomaan evankelistojen liekehtivää soihtua.
He tuovat radikaalin muutoksen, joka alkaa hallituksen tasolla -
ja taloudessa. Näen myös, että joku todistaa Elon Muskille.
Katselen juuri näkyä, jossa joku todistaa Elon Muskille.
Olet näkijä. Näet siis näyn? - Juuri näin.
Joku puhuu Muskin kanssa. Hän on leikitellyt ajatuksella.
Herra kysyy: "Onko tämä sinusta huvittavaa?"
"Tämä ei ole huvittavaa. Minä tuon Henkeni Muskin kotiin."
Se alkaa naisesta, josta Musk pitää. Herran Henki tulee naiseen.
Näen Hengen tuovan totuuden. Siitä käynnistyy ketjureaktio.
Herra käyttää Muskia ja muitakin, vaikka he ovat jumalattomia, -
vaikuttamaan muutoksen ja huutamaan pimeydelle kirjaimellisesti.
Vaikka he toimisivat itsekkäästi, heitä käytetään uskovien hyväksi.
Se oli todella voimallinen sana.
Josephilla on profetian sana, jota ei ole ikinä ennen jaettu.
Profetia kertoo, miten helvetin talous hajotetaan.
Yliluonnollista-ohjelma jatkuu pian.
Rukouksen kautta Jumalan lupaukset ja siunaukset avautuvat elämääsi.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden Godtalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi maailman- laajuiselle rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Palataan ajassa vähän taaksepäin siihen, kun olit 12-vuotias.
Koit ihania yliluonnollisia asioita, mutta kuulit myöskin äänen.
Kyllä. Omistimme maatilan, kun olin 12-vuotias ja nuorempikin.
Menin mönkijällä koirani kanssa metsäiselle alueelle.
Erikoisia asioita alkoi tapahtua, kun olimme metsässä.
Kuulin, miten nimeäni huudettiin melkein kuin tuulen huminassa.
Ääni kuului niin selvästi, että huusin takaisin: "Mitä haluat?"
Kerran ajoin takaisin isäni luokse.
Kysyin: "Miksi kutsuit minua?" Hän sanoi, ettei ollut tehnyt niin.
Näin tapahtui useasti. Selvisi, että Jumalan ääni kutsui minua.
Sitten ääni muuttui. - Merkittävällä tavalla.
Siihen oli syynsä. Herra näytti minulle, mitä tapahtui.
Kuulin siis Jumalan äänen, mutta samaan aikaan -
toinenkin ääni alkoi kutsua minua samaan tapaan.
Tämä ääni voimistui ja alkoi lähestyä minua.
Lopulta huomasin, että koirani näki tai kuuli äänen.
Se pörhisti turkkinsa ja juoksi pakoon.
Koirat vaistoavat asioita. - Minunkin karvani nousivat pystyyn!
Kun minulla vielä oli karvoja.
Vaistosin pimeän läsnäolon.
Se lähestyi ja kutsui nimeäni, kunnes se oli vasten kasvojani.
Pakenin paikalta vauhdilla. En tiennyt, mistä oli kyse.
Profeetallisuuden voi saada syntymälahjana. Aam. 7:14:
Aamos ei ollut profeetan poika, mutta Jumala puhui hänelle.
Profeetallisuus voi siis periytyä geeneissä. Moni selvännäkijä -
on ehkä nuorena johdettu harhaan. Pimeys näyttäytyy hengellisyytenä.
Heidät viekoitellaan pahuuteen. Jumala pelasti minut sellaiselta.
Sinulla on valtavat hengenlahjat.
Joseph Z. profetoi tiimillemme, hänelle tuntemattomille ihmisille.
Hän puhui yhtä tarkasti kuin tuntemani profeetat.
Mitä Jumala on näyttänyt sinulle Yhdysvaltojen tulevaisuudesta?
Olen rukoillut tätä paljon. Näen hyvin vahvasti tämän:
Jumalalla on "kätkettyjä" ihmisiä, nimetön ja kasvoton sukupolvi.
Se koostuu kolmesta ihmisjoukosta:
poltetuista kivistä, Tuhkimoista ja nuorista leijonista.
Näin Jumala puhuu. Poltetut kivet ovat kuin Nehemian muuri.
Muurissa olleet kivet olivat pudonneet maahan.
Ne olivat palaneet tulessa, mutta yhä arvokkaita kiviä.
Ne piti puhdistaa ja asettaa taas muuriksi vihollista vastaan.
Poltetut kivet ovat myös vähän kuin popkulttuurin Rambo.
Hän teroittaa asettaan viimeisen taistelunsa jälkeen.
Kenraali kutsuu häntä taisteluun, mutta Rambolle riittää.
Komentaja kertoo sitten, että uhka on todella vakava.
Lopulta Rambo palaa taisteluun. Näin Jumala kutsuu poltettuja kiviä.
Heitä kutsutaan, koska tulossa on uudistajien joukko: nuoret leijonat.
He ovat kuin Antifan jäsenet:
täynnä raivoa ja halua toimia, mutta suunta puuttuu.
Saatana on kaapannut heidät tai he kulkevat väärään suuntaan.
Vanhat leijonat, poltetut kivet, laittavat heidät ruotuun.
He näyttävät esimerkkiä. Nuoret leijonat ovat heikkoja, nälissään.
Nuorelle tuo kunniaa voima, vanhalle harmaa pää.
Yhdessä ne ovat kova tekijä. Kolmas joukko ovat Tuhkimot.
Tuhkimoiden ideat ja voitelun on jokin instituutio kaapannut.
He ovat loukussa kultaisissa lintuhäkeissä.
Ulkokuori näyttää hyvältä, mutta he ovat vankina instituutiossa, -
joissa heitä ylistetään, mutta myös kontrolloidaan.
He pakenevat ja saavat lasikenkänsä.
He tuovat uusia keksintöjä ja vaikutteita yhteiskuntaan.
Joukkojen tehtävä ei ole tuhota instituutioita, -
vaan puhaltaa niihin elämää. Niin "kätkettyjä" käytetään.
Jumalan kirkkaus saa aikaan sen, -
että pääset astumaan elämäsi parhaaseen vaiheeseen.
Elämä voi tuntua lipuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos päätät lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Haluamme antaa sinulle kirjan, osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa:
Hei! Olen Jody Keck. Matkustin ja palvelin Tommy Welchelin kanssa.
Hän oli viimeinen elävä yhteys Asuza-kadun herätykseen.
Ennen kuolemaansa hän sai sanoja ja näkyjä tulevaa varten.
Liity seuraani ensi viikolla, -
kun kerromme yliluonnolliset sanat, jotka muuttavat elämäsi.
Lahjoitustenne ansiosta Sid voi lähettää ohjelmaansa jatkuvasti -
ja jakaa juutalaisille evankelioivaa kirjaansa.
Monet katsojat lähettävät palautetta katsottuaan ohjelmaa.
Kerro todistuksesi meille: sidroth.org/praise.
Suomennos: Katri Filppu